નવી પદ્ધતિ પ્રમાણે બન્ને પરીક્ષાના સરેરાશ માર્ક્સ નક્કી કરી પરિણામ જાહેર કરાશે. પ્રથમ પરીક્ષામાં વિદ્યાર્થી સારો દેખાવ ન કરી શકે તો તેને વધુ એક તક બીજી પરીક્ષામાં મળે અને પોતાનું ધોરણ સુધારી શકે. આ ઉદ્દેશ સારો છે, પણ તેના કારણે હોંશિયાર વિદ્યાર્થીઓને નુકસાન છે એવું કેટલાક કહે છે. મહેનતના બદલે નસીબનો ખેલ વધારે બન્યો છે. હોંશિયાર વિદ્યાર્થી મહેનત કરીને પ્રથમવાર જ સારી રીતે પરીક્ષા આપે તે પછી તેણે બીજી પરીક્ષા પણ સારી રીતે આપવી રહી. તેના કારણે પરીક્ષાઓનો બોજ ઘટતો નથી, ઉલટાનો વધ્યો છે તેવો પણ અભિપ્રાય છે.